Artičoka zeleninová

náhľad|Pole s artičokami
Artičoka zeleninová (iné názvy pozri nižšie; lat. Cynara scolymus , synonymá: Cynara cardunculus subsp. [alebo var.] scolymus,Cynara cardunculus var. sativa, Cynara cardunculus Skupina Globe artichoke, Cynara cardunculus Skupina Scolymus Pozri text a zdroje v článku artičoka.) je taxón z rodu artičoka (Cynara). V závislosti od autora sa tento taxón hodnotí ako druh, poddruh, varieta (odroda) alebo skupina kultivarov. Je to kultúrna rastlina používaná najmä ako zelenina. Podobá sa bodliaku.

Zaraďuje sa buď ako samostatný druh alebo ako súčasť druhu artičoka kardová (iné názvy: karda, artičoka bodliaková; lat. Cynara cardunculus). Podrobnosti pozri v článku artičoka.

 Slovenské názvy 
Slovenské názvy tohto taxónu sú: artičoka zeleninová, artičoka pravánariadenie Komisie (EÚ) 2018/62 zo 17. januára 2018, ktorým sa nahrádza príloha I k nariadeniu Európskeho parlamentu a Rady (ES) č. 396/2005, artičoka artičoka. In: Slovník slovenského jazyka (Peciar), artičoka bodliaková záhradnáCynara  scolymus. In: Encyklopédia medicíny, artičoka záhradná100 hasznos gyógynövény/100 užitočných liečivých rastlín. Nemzetstratégiai Kutatóintézet, 2018, ISBN 978-615-5700-54-5  ; staršie alebo ľudovo: artičokartičok. In: artičoka bodliaková. In: Pyramída. Pozri aj: . Zastarané slovenské názvy sú: u Reussa: čertopoloch Artičoka , u Bernoláka: artičóka, repič, zahradňí kardusartičóka. In: Slowár Slowenskí Češko-Laťinsko-Ňemecko-Uherskí

Opis
Výzorom pripomína bodliaky a je s nimi aj príbuzná. Artischocke. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 

Artičoka je trvalka s stonkou presahujúcej jeden meter. Prízemné listy rastú v ružici, sú stonkové, striedavé, veľké, šťavnaté, široko vajcovité, perovito zárezové. Plod je nažka. JANČA, J., ZENTRICH, J. A. Herbář léčivých rostlin. Eminent, 1994. ISBN 9788072813650

Rozdiel voči artičoke kardovej 
Od príbuzného taxónu artičoka kardová sa artičoka zeleninová odlišuje nasledovne:
Artičoka zeleninová má väčšie kvetné úbory a menej mohutné stopky listov. 
Kým z artičoky zeleninovej sa konzumujú časti kvetu (nerozvinuté kvetné úbory, dužinaté lístky okvetia, dužinaté kvetné lôžko) alebo vybielené listové stopky, z artičoky kardovej sa konzumujú vybielené stopky (alebo hlavné nervy) listov alebo vybielený hlavný koreň (kvet sa teda nekonzumuje).
Artičoka kardová zahŕňa divé aj kultúrne rastliny, artičoka zeleninová je len kultúrna rastlina. KÓŇA, J.. Koreninové a menej známe zeleniny. Nitra: Garmond, 2004. ISBN 80-89148-16-6

Výskyt
Pochádza zo Stredomoria, kde sa pestuje ako zelenina pre nedozreté súkvetia. Artičoke sa darí v teplejších oblastiach, v ktorých sa pestuje vinič, pretože neznáša mrazy pod −10 stupňov Celzia. 

Použitie
Droga z artičoky patrí k najlepším liekom na pečeň a žlčník. Zvyšuje tvorbu žlče a jej vylučovanie, podporuje  detoxikačnú  činnosť pečene a vylučovanie škodlivín močom. Znižuje hladinu krvného cukru a je vhodným doplnkovým liečivom pri diabete. Zabraňuje ukladaniu cholesterolu v cievach. Má aj výrazné protialergické účinky, čo sa dobre uplatňuje pri liečbe rôznych ekzémov. Podporuje produkciu tráviacich enzýmov v pankrease a odporúča sa aj pri poruchách jeho funkcie. Celkovo zlepšuje trávenie a látkovú výmenu. 

Jedinou kontraindikáciou môže byť ťažká porucha obličiek, inak žiadne vedľajšie účinky nie sú známe. 

Z čajových foriem je najúčinnejší odvar získaný z asi dvojminútového varenia drogy. Podáva sa štyrikrát denne jedna šálka. Veľmi dobrý účinok má odvar čerstvého koreňa artičoky vo víne. Je to liek veľmi starý, ktorý okrem už opísaných účinkov odstraňuje aj nepríjemný pach tela, predovšetkým v podpazuší, ako to opisuje už Mattioli. Odvar sa pripravuje nasledovne: osemdesiat gramov čerstvého koreňa sa zaleje 1 litrom červeného, nekonzervovaného vína a nechá sa krátko prejsť varom. Po pomalom vychladnutí sa uloží do chladu, no nie do chladničky. Užíva sa 3x denne jedna polievková lyžica po dobu 15 dní, potom sa urobí 14 dní prestávka a opäť sa 15 dní užíva. Celá kúra trvá 30 dní. 

Obsah
Cynarín, flavonoidy, sliz, organické kyseliny, inulín, tanín, organické soli, vitamíny A a B, flavóny a ďalšie účinné látky. 

 Poznámky 

Zdroje

Kategória:Bodliakovaté
Kategória:Hlúbová zelenina
Kategória:Liečivé rastliny